**PRIJEDLOG**

Na temelju članka 19. Statuta općine Prozor – Rama – Prečišćeni tekst (“Službeni glasnik općine Prozor - Rama”, broj: 3/01), Općinsko vijeće Prozor – Rama na sjednici održanoj dana \_\_\_\_\_\_\_\_\_\_\_\_\_\_\_\_\_\_2021. godine, ***donijelo je***

**O D L U K U**

**o načinu odabira projekata nevladinih/neprofitnih organizacija po LOD metodologiji**

**I – OPĆE ODREDBE**

**Članak 1.**

 Ovom Odlukom utvrđuje se sadržaj i postupak Javnog poziva, kriteriji i način ocjenjivanja, kao i praćenje realizacije projekata nevladinih/neprofitnih organizacija koji će se financirati iz Proračuna općine Prozor-Rama (u daljem tekstu: Općina).

**Članak 2.**

 **Sredstva iz Članka 1. ove Odluke dodjeljuju se za projekte:**

* Udrugama (Udruge - svaki oblik dobrovoljnog povezivanja više fizičkih ili pravnih osoba radi unaprjeđenja i ostvarivanja nekog zajedničkog ili općeg interesa ili cilja, sukladno Ustavu i Zakonu a čija osnovna svrha nije stjecanje dobiti),
* Fondacijama (Fondacija - pravna osoba koja nema svoje članstvo, a cilj njenog osnivanja je upravljanje određenom imovinom u općem ili zajedničkom interesu).

 **Aplikanti moraju zadovoljiti sljedeće opće uvjete:**

* da su osnovani i registrirani u BiH,
* da su vođeni od strane državljana BiH,
* da svoje aktivnosti realiziraju na području Općine,
* da su projekti namijenjeni građanima Općine,
* da se projekti odnose na oblasti koje je Općina odredila kao prioritetne prema strateškim dokumentima,
* da ne obavljaju aktivnosti u ime političkih partija.

**II – JAVNI POZIV**

**Članak 3.**

 Sredstva iz Proračuna Općine dodjeljuju se isključivo temeljem Javnog poziva kojeg objavljuje Načelnik Općine.

 **Javni poziv sadrži:**

1. naziv organa koji raspisuje Javni poziv,
2. učesnike poziva,
3. rokove za dostavljanje dokumentacije,
4. dostupnost obrazaca – sa uputama za prijavu projekata,
5. način ispunjavanja obrazaca – u elektronskoj formi,
6. područje na kojem projekti moraju biti realizirani,
7. prioritetne oblasti na koje se poziv odnosi,
8. broj projekata koje udruženje može kandidirati,
9. razdoblje realizacije projekata,
10. visina sredstava koja se dodjeljuju po projektu,
11. naziv tijela za ocjenjivanje projektnih prijedloga,
12. rokove i načine objavljivanja rezultata provedenog Javnog poziva.

**III – POSTUPAK JAVNOG POZIVA**

**Članak 4.**

 Javni poziv se objavljuje u sredstvima informiranja i na web-stranici Općine [www.prozor-rama.org](http://www.prozor-rama.org)

 Javni poziv ostaje otvoren 28 dana od dana objavljivanja u sredstvima informiranja.

 Obrasci sa uputama za prijavu projekata postavljaju se na web-stranici Općine.

**Članak 5**.

 Aplikanti projektni prijedlog dostavljaju putem protokola Općine i isključivo putem prijavnog obrasca.

 **Prijava treba sadržavati:**

1. obrazac sa spiskom dokumentacije za provjeru,
2. pregled proračuna,
3. logički okvir rada,
4. plan aktivnosti i promocije,
5. plan potrošnje,
6. administrativni podaci o aplikantu,
7. financijska identifikacijska forma,
8. izjava o podobnosti,
9. narativni proračun,
10. prijedlog projekta.

**Udruge koje se prijavljuju na Javni poziv dužna su dostaviti dodatnu dokumentaciju:**

1. rješenje o registraciji za aplikanta i partnera ako postoji (original ili ovjerena kopija

 rješenja),

identifikacijski broj,

1. ovjerenu fotokopiju osobne karte ovlaštene osobe,
2. opisno izvješće o realiziranim projektima za prethodnu godinu za ranije osnovane

 organizacije, odnosno program rada za tekuću ili narednu godinu za novoosnovane

 organizacije,

1. uvjerenje o izmirenim poreskim obavezama (original ili ovjerena kopija poreske

 uprave),

1. uvjerenje o izmirenim doprinosima za zaposlene, ako ima zaposlenih u organizaciji

 (ako nema zaposlenih priložiti izjavu da nema zaposlenih),

1. završno godišnje financijsko izvješće za prethodnu godinu (bilanca stanja i bilanca

 uspjeha), osim ako je udruga registrirana u godini objavljivanja Javnog poziva,

1. podaci o osobama koje realiziraju projekt (kraći CV sa dokazima)
2. drugi dokumenti koji mogu biti relevantni.

 Aplikant može tražiti ukupan iznos vrijednosti projekta ili dio nedostajućih sredstava, što je dužan naznačiti u zahtjevu.

**Članak 6.**

 **Projekti koji se neće financirati:**

1. projekti udruga koja nisu izvršile svoje obveze po ranije odobrenim projektima financiranim iz proračuna Općine,
2. projekti koji se isključivo odnose na jednokratne manifestacije, osim u

 slučajevima kada su dio trajnijeg i sveobuhvatnijeg projekta,

1. projekti koji se odnose na povremene konferencije, osim ako su neophodne za

 uspješnu implementaciju projekta,

1. projekti koji se odnose na financiranje redovnih aktivnosti podnosioca projektnog

 prijedloga ili njihovih partnera,

1. projekti koji se temelje na investicijskim ulaganjima, adaptaciji ili izgradnji

 kapitalnih objekata, ili na kupovinu opreme osim ako je neophodna za uspješnu

 implementaciju projekta,

1. projekti kojima je predviđen dio administrativnih troškova

 (ljudski resursi, putovanja/prijevoz, uredski troškovi) veći od 20 % od ukupnih

 troškova projekta,

1. projekti koji predstavljaju individualna sponzorstva/stipendije za školovanje ili za

 sudjelovanje u radionicama, seminarima, konferencijama, kongresima, trening

 tečajevima,

1. projekti koji su usmjereni prema vjerskim ciljevima i aktivnostima,
2. projekti koji su usmjereni prema političkim aktivnostima,
3. projekti koji su namijenjeni za isključivu dobit pojedinca,
4. projekti koji se zasnivaju na dodjeljivanju sredstava trećoj strani.

 Projektni prijedlozi s nepotpunom dokumentacijom i dostavljeni izvan predviđenog roka neće biti razmatrani ni financirani.

**IV – KRITERIJI I NAČIN OCJENJIVANJA PROJEKATA**

**Članak 7.**

 Povjerenstvo za ocjenjivanje i odabir projekata Rješenjem imenuje Načelnik Općine. Povjerenstvo čine predsjednik i četiri člana. Sastav Povjerenstvo čine: dva uposlenika Općine koja rade na poslovima suradnje sa organizacijama civilnog društva, dva predstavnika radnih tijela Općinskog vijeća koja surađuju sa organizacijama civilnog društva i jedan predstavnik iz reda organizacija civilnog društva.

 Člana Povjerenstva iz reda organizacija civilnog društva predlaže općinska služba nadležna za rad s nevladinim organizacijama i to nakon demokratski provedenog odabira predstavnika organizacija civilnog društva.

 Nadležna općinska služba na isti način će odabrati i zamjenika predstavnika iz reda organizacija civilnog društva, kako bi svim organizacijama bilo omogućeno apliciranje na Javni poziv, a da članovi Povjerenstva ne bi bili u sukobu interesa.

 Povjerenstvo će biti imenovano na razdoblje od godinu dana, uz mogućnost produžetka mandata.

**Članak 8.**

 Povjerenstvo za ocjenjivanje i odabir projekata će, nakon provjere da li projekti zadovoljavaju administrativno-tehničke uvjete iz članaka 5. i 6. ove Odluke, ocijeniti projekte na način propisan u člancima 9. i 10. ove Odluke.

**Članak 9.**

 Povjerenstvo vrednuje prijedloge projekata prema kriterijima s pripadajućim brojem bodova.

 **a) Financijski i operativni kapacitet:**

* iskustvo aplikanta i njegovih partnera u upravljanju projektima,
* stručni kapaciteti aplikanta i njegovih partnera (posebno poznavanje pitanja na koje se projekt odnosi),
* upravljački kapaciteti podnositelja prijedloga i partnera (uključujući osoblje, opremu i sposobnost za upravljanje proračunom projekta)

 **b) Relevantnost** :

* relevantnost projekta u odnosu na cilj, jedan ili više prioriteta javnog poziva,
* jasna definiranost i strateški odabir učesnika uključenih u projekt (posrednici, krajnji korisnici, ciljne grupe),
* jasna definiranost potreba ciljnih grupa i krajnjih korisnika, te da li ih projekt tretira na pravi način,
* posjedovanje dodatnih kvaliteta projekta, kao što su inovativni pristup i modeli dobre prakse,
* prijedlog projekta zagovara model politike baziran na pravima i ima utjecaja na podređene grupe (promocija ravnopravnosti spolova i osnaživanje žena, zaštita okoliša međunacionalna suradnja, problematika mladeži itd).

 **c) Metodologija:**

* kompetentnost mjera plana aktivnosti i predloženih aktivnosti odgovarajuće, praktične i dosljedne ciljevima i očekivanim rezultatima,
* konzistentnost cjelokupnog dizajna projekta (a naročito, da li odražava analizu uočenih problema, moguće vanjske faktore),
* zadovoljavajući nivo uključenosti i angažiranja partnera u realizaciji projekta,
* objektivno mjerljivi indikatori rezultata aktivnosti (da li je i jedan od indikatora gender senzitivan ili gender indikator)

 **d) Održivost:**

* konkretan utjecaj aktivnosti predviđenih projektom na ciljne grupe,
* višestruki utjecaj projekta (uključujući mogućnost primjene na druge ciljne grupe ili provedbu u drugim sredinama i/ili produžavanje efekata aktivnosti kao i razmjene informacija o iskustvima sa projekta),
* održivost institucionalno očekivanih rezultata predloženih aktivnosti (da li će strukture koje omogućuju da se aktivnosti nastave postojati na kraju projekta, da li će postojati lokalno “vlasništvo” nad rezultatima projekta),
* održivost predloženih očekivanih aktivnosti (ako je moguće, navesti kakav će biti strukturalni utjecaj provedenih aktivnosti – npr. da li će doći do poboljšanja pravne regulative, metoda i pravila ponašanja itd.),
* vjerojatnost utjecaja očekivanih dugoročnih rezultata na lokalne ekonomske uslove i/ili kvaliteta života u ciljnim područjima.

 **e) Proračun i racionalnost troškova**

* odnos između procijenjenih troškova i očekivanih rezultata,
* predloženi troškovi neophodni za implementaciju projekta,
* jasnost proračuna, uključuje li i narativni dio (omogućena opravdanost za tehničku opremu), uvaženost načela prema kojem administrativni i troškovi osoblja ne prelaze 20% ukupnih troškova, rodna osjetljivost proračuna, primjenjivost, priložene biografije i opisi radnih mjesta.

**Članak 10.**

 Svaki član Povjerenstvo dodjeljuje bodove od 1 do 5 za svaki od kriterija pojedinačno. Konačna ocjena bodova predstavlja ukupan broj bodova svih članova Povjerenstva.

Projekti koji ne ispunjavaju jedan ili više općih kriterija ne uzimaju se u razmatranje.

**Opći kriteriji podrazumijevaju:**

* dostavljanje projekta u naznačenom roku,
* potpunu i valjanu dokumentaciju,
* opravdan utrošak sredstava za ranije odobrene projekte,
* realizaciju svih aktivnosti na području Općine Prozor-Rama.

 Povjerenstvo konačnu ocjenu svakog projekta vrši na obrascu koji je sastavni dio ove Odluke.

**Članak 11.**

 Povjerenstvo Načelniku Općine podnosi izvješće o radu, kao i prijedlog za financiranje projekata po oblastima djelovanja sa iznosom sredstava i visinom bodova, kao i razlozima za neuvrštavanje pojedinih projekata za financiranje sredstvima iz Proračuna Općine.

**Članak 12.**

 Povjerenstvo donosi prijedlog Odluke o raspodjeli sredstava na osnovu bodovanja projekata u skladu s članom 9. ove Odluke.

 Povjerenstvo je prijedlog Odluke o raspodjeli sredstava Načelniku Općine dužno dostaviti najkasnije mjesec dana od dana okončanja Javnog poziva.

 Odluku o raspodjeli sredstava donosi Načelnik Općine.

 Odluka o raspodjeli sredstava s tabelarnim prikazom svih udruženja bit će objavljena na web- stranici Općine [www.](http://www._____________ba)prozor-rama.org i biće dostavljena svim sudionicima u projektu pojedinačno.

**V – UGOVORI SA APLIKANTIMA**

**Članak 13.**

 Nakon donošenja Odluke o raspodjeli sredstava, Načelnik Općine sa odabranim korisnicima sredstava zaključuje Ugovor koji sadrži prava, obaveze i odgovornosti, način praćenja provođenja odobrenog projekta, način praćenja namjenskog trošenja sredstava, te elemente narativnog i financijskog izvještavanja o provođenju projekta.

 Sredstva će biti doznačena nakon potpisivanja ugovora, jednokratno ili u ratama, sukladno s prilivom proračunskih sredstava Općine.

**Članak 14.**

 Aplikanti kojima su dodjeljena sredstva dužni su dostaviti narativno i financijsko završno izvješće, odnosno periodično izvješće, što ovisi od dužine trajanja projekta i visine dodijeljenih sredstava.

 Rokovi za dostavljanje izvješća biće utvrđeni u Ugovoru.

**Članak 15.**

 Realizaciju projekata prati Tim za realizaciju projekata kojeg imenuje Načelnik Općine.

 Tim je sastavljen od dva uposlenika Općine koja rade na poslovima suradnje sa organizacijama civilnog društva.

 Praćenje se zasniva na informacijama dobivenim u narativnim i financijskim izvještajima i na osnovu terenskih posjeta.

**VI – ZAVRŠNE ODREDBE**

**Članak 16.**

 Ova Odluka stupa na snagu danom donošenja i ima se objaviti u „Službenom glasniku općine Prozor – Rama“.

**Članak 17.**

 Danom stupanja na snagu ove Odluke stavljaju se izvan snage ranije odluke kojima se regulira davanje potpora nevladinim udrugama i fondacijama iz Proračuna Općine Prozor – Rama.

**PREDSJEDNIK**

Ibro Plecić

Bosna i Hercegovina

Federacija Bosna i Hercegovina

Hercegovačko-neretvanska županija/kanton

**OPĆINA PROZOR-RAMA**

**OPĆINSKO VIJEĆE**

Broj: 01-04-\_\_\_\_\_/21

Prozor; \_\_\_\_\_\_\_\_\_\_/21